Kia Stonic

Kia Stonic on Kia Motorsin vuodesta 2017 lähtien valmistama pieni crossover-tyyppinen automalli, joka perustuu tekniikaltaan Kia Rioon. Se kilpailee samassa kokoluokassa muun muassa Nissan Juken kanssa. Kiinassa mallia myydään nimellä Kia KX1.

Vuoden 2017 Euro NCAP -kolaritestistä Stonic sai tulokseksi täydet viisi tähteä. 

Bensiinimoottorit ovat turboahdettu 1,0-litrainen (118 hv) ja vapaasti hengittävä 1,4-litrainen (98 hv). Lisäksi saatavana on 1,6-litrainen (108 hv) dieselmoottori. 

Syksyllä 2020 Stonic koki kevyen kasvojenkohotuksen, jossa esimerkiksi ajovaloihin tehtiin pieniä muutoksia. Sisällä auto sai suuremman kahdeksantuumaisen näytön.

Lähteet

Aiheesta muualla 

Stonic
J-segmentin autot
2010-luvun autot
2020-luvun autot